b'\n_START_ARTICLE_\nMilivoje Novakovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nNova kot ga kli\xc4\x8dejo se je najbolj uveljavil, ko je igral za nem\xc5\xa1ki FC K\xc3\xb6ln za katerega je v letu 2007 dosegel 20 golov v nem\xc5\xa1ki ligi s tem postal tudi najbolj\xc5\xa1i strelec lige. V prvi nem\xc5\xa1ki ligi, Bundesligi, je Novakovi\xc4\x8d v zadnji sezoni - 2008/2009 - dosegel 16 zadetkov, s \xc4\x8dimer je bil prvi strelec ekipe. Doslej je igral za 10 klubov v \xc5\xa1tirih dr\xc5\xbeavah. Januarja leta 2016 je na Japonskem prekinil pogodbo s klubom \xc5\xa0imicu S-Pulse in kot prost igralec podpisal pogodbo z NK Maribor. Novakovi\xc4\x87 je \xc4\x8dlan slovenske nogometne reprezentance, v katero ga je izbral Brane Oblak. Prvi\xc4\x8d je za reprezentanco zaigral na prijateljski tekmi Ciper\xc2\xa0: Slovenija v Larnaki, 28. februarja 2006. Njegova najuspe\xc5\xa1nej\xc5\xa1a tekma je zagotovo Slovenija - Trinidad in Tobago, ko je dosegel hattrick._NEWLINE_Novakovi\xc4\x87 se je 10. junija 2017 v Sto\xc5\xbeicah z golom proti Malti poslovil od slovenske reprezentance. Zbral je 80 reprezentan\xc4\x8dnih nastopov in dosegel 32 golov.'